wickkiey/tamil-wikipedia-chunked huggingface dataset:
# பெந்தோங் மாவட்டம்

**பெந்தோங் மாவட்டம்** (ஆங்கிலம்: *Bentong District*; மலாய்: *Daerah Bentong*; சீனம்: 文冬县; ஜாவி: ﺑﻨﺘﻮڠ ); என்பது மலேசியா, பகாங் மாநிலத்தில் உள்ள ஒரு மாவட்டம். கோலாலம்பூரில் இருந்து சுமார் 80 கி.மீ. தூரத்தில் அமைந்து உள்ளது.  
இந்த மாவட்டத்தின் மேற்கில் சிலாங்கூர் மாநிலம்; தெற்கில் நெகிரி செம்பிலான்; மாநிலம்; எல்லைகளாக உள்ளன. 1,831 கி.மீ² பரப்பளவில், கெந்திங் மலை மற்றும் புக்கிட் திங்கி மலைப் பகுதிகளையும் உள்ளடக்கியது. தித்திவாங்சா மலைத்தொடர் கிழக்குப் பகுதியில் படர்ந்து செல்கிறது.
# பெந்தோங் மாவட்டம்

## வரலாறு

தொடக்கத்தில் ரவுப் மாவட்ட நிர்வாகத்தின் கீழ் பெந்தோங் மாவட்டம் ஒரு துணை மாவட்டமாக இருந்தது. 1919-இல் மாவட்டத்தின் பெரிய அளவு காரணமாக நிர்வாகம் பிரிக்கப்பட்டது. பெந்தோங் மாவட்டம் 183,112.35 ஹெக்டேர் பரப்பளவைக் கொண்டுள்ளது.  
இது கோலாலம்பூரின் வடகிழக்கில், முக்கிய மலைத்தொடரான தித்திவாங்சா மலைகளுக்கு குறுக்கே அமைந்துள்ளது. பெந்தோங் நகரத்திற்குள் செல்லும் அசல் பிரதான சாலை, இரட்டைச் சாலையாக மாற்றி அமைக்கப் பட்டுள்ளது. இருப்பினும், இப்போது ரவுப் மற்றும் கோலா லிப்பிஸ் நகரங்களுக்குச் செல்லும் சாலையின் ஒரு பகுதி மேம்படுத்தப் பட்டுள்ளது.
# பெந்தோங் மாவட்டம்

## வரலாறு

### பெந்தோங் நகராட்சி

பெந்தோங் மாவட்டம், பெந்தோங் நகராண்மைக் கழகத்தால் நிர்வகிக்கப் படுகிறது மற்றும் பகாங்கில் வேகமாக வளர்ந்து வரும் நகரங்களில் பெந்தோங் நகரமும் ஒன்றாகும். இந்த நகரம் ரவுப் நகரத்தின் அளவைப் போன்றது.  
பெந்தோங்கில் மரத் தொழிற்சாலைகள், உணவுத் தொழில்கள் மற்றும் மின்னியல் பொருட்களின் உற்பத்தித் தொழிற்சாலைகள் உட்பட பல இலகுரக மற்றும் நடுத்தரத் தொழில்கள் உள்ளன. இந்த மாவட்டம் நாட்டிலேயே மிகப் பெரிய செப்பு கம்பித் தொழிற்சாலை ஒன்றையும் கொண்டு உள்ளது.
# பெந்தோங் மாவட்டம்

## நிர்வாகம்

பெந்தோங் மாவட்டம் 3 முக்கிம்களாக பிரிக்கப்பட்டுள்ளது, அவை:  
- பெந்தோங் (68,904 ஹெக்டேர்) (தலைநகர்)
- சபாய் (57,157 ஹெக்டேர்)
- பெலங்காய் (57,058 ஹெக்டேர்)  
நவீனக் குடியிருப்புப் பகுதிகளைத் தவிர, 55 பாரம்பரிய கிராமங்கள், 8 பெல்டா கிராமங்கள், 15 புதிய கிராமங்கள் மற்றும் 14 ஓராங் அஸ்லி பூர்வீகக் கிராமங்கள் உள்ளன.
# பெந்தோங் மாவட்டம்

## மக்கள்தொகையியல்

பின்வரும் புள்ளி விவரங்கள், 2019-ஆம் ஆண்டு மலேசியப் புள்ளியியல் துறையின் மக்கள் தொகை கணக்கெடுப்பின் புள்ளி விவரங்கள்.
| பெந்தோங் மாவட்டத்தின் இனக் குழுக்கள்: 2010 மக்கள் தொகை கணக்கெடுப்பு |  |  |
| --- | --- | --- |
| மலாய்க்காரர்கள் | 71,000 | 57.2% |
| சீனர்கள் | 44,000 | 33.4% |
| இந்தியர்கள் | 19,000 | 9.0% |
| இதர மக்கள் | 1,000 | 0.3% |
# பெந்தோங் மாவட்டம்

## போக்குவரத்து

பொதுவாக, பெந்தோங் மாவட்டத்தில் 837.26 கி.மீ. அளவிற்குச் சாலைகள் உள்ளன. இதில் 311.22 கி.மீ. கூட்டரசு சாலைகள்; 224.51 கி.மீ. மாநிலச் சாலைகள்; 124.05 கி.மீ. நகர்ப்புறச் சாலைகள்; மற்றும் 177.48 கி.மீ. பெல்டா சாலைகள் உள்ளன.  
மூன்று முக்கிய வழித்தடங்கள் - கூட்டரசு சாலை 8 (மலேசியா), கிழக்கு கடற்கரை விரைவுச்சாலை ; மற்றும் கூட்டரசு சாலை 68 (மலேசியா) பெந்தோங்கில் சங்கமிக்கின்றன.
# பெந்தோங் மாவட்டம்

## போக்குவரத்து

### காராக் நெடுஞ்சாலை

பழைய கோம்பாக் - பெந்தோங் சாலை பாதையின் கிழக்கு முனையில் பெந்தோங் உள்ளது. நெடுஞ்சாலை , பெந்தோங்கில் தொடங்கி, கிளாந்தான் மாநிலத்தில் உள்ள கோத்தா பாரு வரை செல்கிறது.  
கோலாலம்பூர் – காராக் விரைவுச்சாலை என்பது; கிழக்கு கடற்கரை விரைவுச்சாலை -இன் ஒரு பகுதி ஆகும். அதுவே கோலாலம்பூர் மற்றும் மாநிலத் தலைநகர் குவாந்தானுக்கான முக்கிய இணைப்பாகவும் திகழ்கின்றது.
# பெந்தோங் மாவட்டம்

## அரசியல்

### நாடாளுமன்றத் தொகுதி

டேவான் ராக்யாட் மக்களவையில் பெந்தோங் மாவட்டப் பிரதிநிதி:  
| நாடாளுமன்றம் | தொகுதி | உறுப்பினர் | கட்சி |
| --- | --- | --- | --- |
# பெந்தோங் மாவட்டம்

## அரசியல்

### சட்டமன்றத் தொகுதிகள்

பகாங் சட்டமன்றத்தில் பெந்தோங் மாவட்டப் பிரதிநிதிகள்:  
| நாடாளுமன்றம் | மாநிலம் | தொகுதி | உறுப்பினர் | கட்சி |
| --- | --- | --- | --- | --- |
# பெந்தோங் மாவட்டம்

## கல்வி

பெந்தோங் மாவட்டத்தில் தேசியப் பள்ளிகள்; சீனப் பள்ளிகள் மற்றும் தமிழ்ப் பள்ளிகள் என 49 தொடக்கப் பள்ளிகள் உள்ளன. மொத்தம் 12,272 மாணவர்கள் பயில்கிறார்கள். மற்றும் 869 ஆசிரியர்கள் பணியாற்றுகிறார்கள்.  
மேல்நிலைப் பள்ளிகளைப் பொறுத்தவரையில், 14 தொழிற்கல்வி மற்றும் தொழில்நுட்பப் பள்ளிகள் உள்ளன. அந்தப் பள்ளிகளில் மொத்தம் 9,901 மாணவர்கள் மற்றும் 755 ஆசிரியர்கள் உள்ளனர். நான்கு அரசுப் பல்கலைக்கழகங்கள் உள்ளன. மற்றும் ஒரு தனியார் பல்கலைக்கழகமும் உள்ளது.
# பெந்தோங் மாவட்டம்

## பெந்தோங் மாவட்டத்தின் தமிழ்ப்பள்ளிகள்

பகாங், பெந்தோங் மாவட்டத்தில் 5 தமிழ்ப்பள்ளிகள் உள்ளன. அவற்றில் 519 மாணவர்கள் பயில்கிறார்கள். 71 ஆசிரியர்கள் பணியாற்றுகிறார்கள். மலேசியக் கல்வியமைச்சு 2020 ஜனவரி மாதம் வெளியிட்ட புள்ளிவிவரங்கள்.  
| CBD0038 | பெந்தோங் | SJK(T) Bentong | பெந்தோங் தமிழ்ப்பள்ளி | 28700 | பெந்தோங் | 145 | 15 |  |
| --- | --- | --- | --- | --- | --- | --- | --- | --- |
| CBD0039 | கம்போங் ஸ்ரீ தெலிமோங்
Kampung Sri Telemong | SJK(T) Sri Telemong | ஸ்ரீ தெலிமோங் தமிழ்ப்பள்ளி (காராக்) | 28620 | காராக் | 27 | 10 |  |
| CBD0040 | தெலிமோங்
Telemong | SJK(T) Ladang Renjok | ரெஞ்சோக் தோட்டத் தமிழ்ப்பள்ளி (காராக்) | 28620 | காராக் | 45 | 11 |  |
| CBD0041 | காராக் | SJK(T) Karak | காராக் தமிழ்ப்பள்ளி | 28600 | காராக் | 264 | 25 |  |
| CBD0042 | பெல்டா லூரா பீலூட்
Felda Lurah Bilut | SJK(T) Lurah Bilut | லூரா பீலூட் தமிழ்ப்பள்ளி | 28800 | பெந்தோங் | 38 | 10 | } |
# பெந்தோங் மாவட்டம்

## சேவைகள்

பெந்தோங் மாவட்ட மருத்துவமனை *(Bentong District Hospital),* இப்போது ஒரு சிறிய சிறப்பு மருத்துவமனையாக *(Minor Specialist Hospital)* மாற்றம் கண்டுள்ளது. 152 படுக்கைகள் உள்ளன.  
பெந்தோங் மாவட்டத்தில் சுகாதார மேம்பாடு மற்றும் நோய் தடுப்புக்காக 19 கிராமப்புற மருத்துவகங்கள் உட்பட 22 சுகாதார மருத்துவகங்கள் உள்ளன. 6 அரசு பல் மருத்துவ மனைகள், 22 தனியார் மருத்துவ மனைகள் மற்றும் 3 தனியார் பல் மருத்துவமனைகள் உள்ளன.  
மாவட்டத்தில் ஏழு காவல் நிலையங்கள் மற்றும் ஒன்பது காவல் மையங்கள் உள்ளன. இதில் 355 காவலர்கள், பணியாளர்கள் உள்ளனர். மேலும் 111 பணியாளர்களுடன் மூன்று தீயணைப்பு நிலையங்களும் உள்ளன.
# கே. மணி

**பேராசிரியர். கே. மணி**, வேளாண்மைக் கல்வி பேராசிரியரும், தமிழ் எழுத்தாளரும் ஆவார். இவர் கோயம்புத்துர் தமிழ்நாடு வேளாண்மைப் பல்கலைக்கழகம் மற்றும் கோயம்புத்தூர் பி. எஸ். ஜி. கலை மற்றும் அறிவியல் கல்லூரியில் தாவரவியல் பேரராசிரியாக பணியாற்றி ஓய்வு பெற்றவர். முன்னர் இவர் கலைக் கதிர் இதழின் ஆசிரியராக இருந்துள்ளார். மேலும் இவர் கோயம்புத்தூர் அகில இந்திய வானொலி நிலையம் மற்றும் இந்திரா காந்தி திறந்த பல்கலைக்கழகத்தின் *ஞான வாணி* எனும் எப் எம் வானொலி மூலம் அறிவியல் மற்றும் ஆன்மிகம் பற்றிய பிரபலமான மற்றும் வளமான பேச்சாளராகவும், எழுத்தாளராகவும் உள்ளார்.  
இவர் வேதாந்தம் மற்றும் அறிவியல் குறித்து 75இக்கும் மேற்பட்ட நூல்களை தமிழில் எழுதியுள்ளார். அறிவியல், ஆன்மீகம், சமூகவியல், மானுடவியல், உளவியல் மற்றும் மனிதநேயம் மற்றும் அறிவியலின் பிற பிரிவுகள் தொடர்பான பொது கேள்விகளுக்கு இவர் பொது ஊடகங்கள் மூலம் விளக்கம் தருகிறார். மேலும் வேதாந்தம் மற்றும் அறிவியல் தொடர்பாக வாரந்திர உரைகளை காணொளி மூலம் வழங்குகிறார்.
# கே. மணி

## பேராசிரியர் கே. மணி எழுதிய சில நூல்கள்

1. நான் யார்? (ஸ்ரீ ரமண பகவான் அருள்மொழி)
1. மனம் அது செம்மையானால்
1. அஷ்டா வக்ர கீதை (விளக்கவுரை)
1. மந்திரங்கள்: பயனுள்ள மந்திரங்களின் விரிவான விளக்கங்கள்
1. வேதத்தில் என்ன இருக்கிறது?
1. ஸ்ரீ ருத்ரம்: விரிவுரை
1. அபரோக்ஷ அனுபூதி: ஸ்ரீ சங்கராச்சாரியார் அருளியது
1. ஆத்மபோதம்: விளக்கவுரை
1. கீதா ஸாரம்: ஸ்ரீமத் பகவத் கீதையின் கருத்துப்பிழிவு
1. முண்டகோபநிஷத்: விளக்கவுரை
1. கைவல்யோபநிஷத்: விளக்கவுரை
1. கடோபநிஷத்: விரிவுரை
1. ஈசா’வாஸ்ய உபநிஷத்: விளக்கவுரை
1. ஐதரேய உபநிஷத்: விளக்கவுரை
1. கேன உபநிஷத்: விளக்கவுரை
1. பதஞ்சலி யோக சூத்திரம்: மூலமும் உரையும்
1. சிவமானஸ பூஜா: ஸ்ரீசங்கரர் அருளியது
1. அத்வைத மகரந்தம்
1. திடுக்கிட வைக்கும் ஃபிஸிக்ஸ்
1. அதிபரிமாண ஆகாயம்: இடம், காலம், பொருள், விசை ஆகிய நான்கின் ஐக்கியத் தத்துவம்
1. நான் உலகம் கடவுள்: அறிவியல் பூர்வமான ஆன்மிகத் தேடல்
1. கோமாவில் நான்
1. நாடி பிராணன் குண்டலினி
# தயோசாலிசிலிக் அமிலம்

**தயோசாலிசிலிக் அமிலம்** (*Thiosalicylic acid*) என்பது C<sub>6</sub>H<sub>4</sub>(SH)(CO<sub>2</sub>H) என்ற மூலக்கூற்று வாய்ப்பாட்டால் விவரிக்கப்படும் ஒரு கரிமகந்தகச் சேர்மமாகும். கார்பாக்சில் (C(=O)OH), தயோல் (R−SH) வேதி வினைக்குழுக்கள் இச்சேர்மத்தில் இடம்பெற்றுள்ளன. மஞ்சள் நிறத்தில் ஒரு திண்மமாக காணப்படும் இச்சேர்மம் நீர், எத்தனால், ஈரெத்தில் ஈதர், ஆல்க்கேன்கள் போன்ற கரைப்பான்களில் சிறிதளவிலும் இருமெத்தில் சல்பாக்சைடில் நன்றாகவும் கரைகிறது.
# தயோசாலிசிலிக் அமிலம்

## தயாரிப்பு

ஆந்ரனிலிக் அமிலத்தை ஈரசோனியமாக்கல் வினைக்கு உட்படுத்திய பின்னர் தொடர்ந்து சோடியம் சல்பைடைச் சேர்த்து துத்தநாகத்தின் உதவியால் ஒடுக்கம் சேய்தால் தயோசாலிசிலிக் அமிலம் உருவாகிறது.
# தயோசாலிசிலிக் அமிலம்

## பயன்கள்

செயற்கை சாயமான தயோ இண்டிகோவை தயாரிக்க உதவும் முன்னோடிச் சேர்மமாக தயோசாலிசிலிக் அமிலம் பயன்படுத்தப்படுகிறது. தடுப்பூசி காப்புப் பொருளான தயோமெர்சல், காப்புப்பொருள் பென்சி ஐசோதயசோலினோன் போன்றவற்றின் தயாரிப்பிலும், பெருந்தமனித் தடிப்பு, மெலனோமா போன்ற நோய்களுக்கான சிகிச்சையில் உதவும் பரிசோதனை மருந்தை தயாரிக்க உதவும் முன்னோடிச் சேர்மமாகவும் தயோசாலிசிலிக் அமிலம் பயன்படுகிறது..
# Module:Native name
end
end  
----------------------------< N A T I V E _ N A M E _ L I S T >----------------------------------------------  
implements ; entry point from the template  
local function native_name_list
return _native_name_list (getArgs );
end  
--dataxx = }  
inspects rendered content of }:
expects: at least one lang="<valid IETF tag>" html attribute; tag must begin with 2 or three letters followed
by a hyphen or double quote character: lang="zh-Hant" or lang="nav" or lang="oj"
emits error message when 2 or more lang="<valid IETF tag>" html attribute but list markup <li> tag not found
emits error message if any form of '
' tag is found per MOS:NOBREAK  
returns:
nothing when |native_name= is omitted or empty
assigned value when no error
error message on error  
local function _native_name_checker (args_t)
local value = args_t[1];  
if not value then -- if |native_name= is omitted or empty
return; -- return nothing
end  
local _, count = value:gsub ('lang="%a%a%a?[%-"]%a*', '%1');
if 0 == count then
return table.concat ({value, error_msg (messages_t.malformed_param, 'native name checker')}, ' '); -- no or template
end
if 1 < count then
if not value:find ('<div *>') or not value:find ('</div>$') then -- must be wrapped in 'plainlist' div
return table.concat ({value, error_msg (messages_t.list_markup, 'native name checker')}, ' ');
end
end  
if value:find ('< */? *[Bb][Rr] */? *>') then -- look for something that vaguely resembles a
tag
return table.concat ({value, error_msg (messages_t.br_list, 'native name checker')}, ' ');
end  
return value; -- no failed tests, return the value as is
end  
----------------------------< N A T I V E _ N A M E _ C H E C K E R >--------------------------------------  
entry point from a module  
implements  
local function native_name_checker
return _native_name_checker (getArgs );
end  
----------------------------< E X P O R T S >----------------------------------------------------------------  
return {
native_name = native_name, -- template interface
native_name_list = native_name_list,
native_name_checker = native_name_checker,  
_native_name = _native_name, -- other module interface
_native_name_list = _native_name_list,
_native_name_checker = _native_name_checker,
}
# கொல்லப்பள்ளி நீர்த்தேக்கம்

**கொல்லப்பள்ளி நீர்த்தேக்கம்** (*Gollapalli Reservoir*) இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் நீர்ப்பாசனத் திட்டத்துடன் அமைந்துள்ளது. சிரீசைலம் நீர்த்தேக்கத்திலிருந்து தண்ணீர் எடுக்கும் ஆந்தரி-நீவா கால்வாயிலிருந்து கொல்லப்பள்ளி நீர்த்தேக்கம் தண்ணீரைப் பெறுகிறது. பெனுகொண்டா தொகுதியில் உள்ள கொல்லப்பள்ளி கிராமத்தில் நீர்த்தேக்கம் அமைந்துள்ளது.  
நீர் வழிபாடு என்ற பொருள் கொண்ட சலயக்னம் என்ற நீர்மேலாண்மைத் திட்டத்தின் ஒரு பகுதியாக இந்த திட்டம் தொடங்கப்பட்டது. 2016 ஆம் ஆண்டு திசம்பர் மாதம் 2 ஆம் தேதியன்று ஆந்திரப் பிரதேசத்தின் அப்போதைய முதல்வர் என். சந்திரபாபு நாயுடுவால் திறந்து வைக்கப்பட்டது. நீர்த்தேக்கத்தில் 1.91 டிஎம்சி அடி தண்ணீரை தேக்கி வைக்க முடியும். நீர்த்தேக்கத்திலிருந்து மடகாசிரா மற்றும் இந்துப்பூருக்கு அந்தரி நிவா சுசலா சரவந்தி திட்டத்தின் பிரதான கால்வாய் மூலம் செலுத்தப்படுகிறது.
# செங்கோல் ஆதீனம்

**செங்கோல் ஆதீனம்**, தமிழ்நாட்டின் தூத்துக்குடி மாவட்டம், ஸ்ரீவைகுண்டம் வட்டத்தில் உள்ள பெருங்குளம் பேரூராட்சியில் அமைந்த சைவ மடமாகும். இந்த ஆதீனம் 1500 ஆண்டுகளுக்கு மேல் பழமையானது. பாண்டிய மன்னர்களுக்கு செங்கோல் வழங்கக்கூடிய உரிமையைப் பெற்று வந்ததால் இந்த ஆதீனத்திற்கு செங்கோல் ஆதீனம் என பெயர் பெற்றது.
# செங்கோல் ஆதீனம்

## வரலாறு

இந்த மடத்துக்கு 103 வது ஆதீனமாக ஸ்ரீலஸ்ரீ சிவபிரகாச தேசிக சத்தியஞான பரமாச்சார்ய சுவாமிகள் 2016 ஆம் ஆண்டு முதல் பொறுப்பில் உள்ளார்.
# கிமு 1

ஆண்டு **கி.மு. 1** (*1 BC*) என்பது யூலியன் நாட்காட்டியில் வெள்ளிக்கிழமையில் அல்லது சனிக்கிழமையில் தொடங்கிய ஒரு சாதாரண ஆண்டாகும். இவ்வாண்டு அக்காலத்தில் **இலெந்தூலசு, பீசோ தூதர்களின் ஆண்டு** (*Year of the Consulship of Lentulus and Piso*) அல்லது பண்டைய உரோமன் அப் ஊர்பி கொண்டிட்டா நாட்காட்டியில் **ஆண்டு 753** எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு கி.மு. 1 என அழைக்கும் முறை நடைமுறைக்கு வந்தது. இதற்கு அடுத்த ஆண்டு கிபி 1 ஆகும், யூலியன் நாட்காட்டியில் "ஆண்டு 0" வழக்கில் இருக்கவில்லை.
# கிமு 1

## நிகழ்வுகள்

### சீனா

- ஆன் பேரரசர் ஆய் இறந்ததை அடுத்து அவரது அகவை 8 உடன்பிறவா சகோதரன் பிங் பேரரசரானார்.
- ஆன் பேரரசர் ஆயியின் காதலர் டொங் சியான் தனது மனைவியுடன் தற்கொலை செய்து கொண்டார்.
# கிமு 1

## நிகழ்வுகள்

### உரோமைப் பேரரசு

- முடிக்குரிய இளவரசர் கையசு சீசர் தனது கௌரவத்தைப் பெறும் முயற்சியாக லிவில்லாவைத் திருமணம் செய்தார்.
- கார்ட்டாசெனாவில் உரோமை நாடக அரங்கம் கட்டி முடிக்கப்பட்டது.
- அவுலசு செசீனா செவரசு தூதராக பேரரசர் அகசுத்தசினால் நியமிக்கப்பட்டார்.
# கிமு 1

## நிகழ்வுகள்

### இந்தியா

- குணதாள சதகர்ணியின் பின்னர் மூன்றாம் சதகர்ணி சாதவாகன மன்னராக முடிசூடினார்.
# கிமு 1

## நிகழ்வுகள்

### சமயம்

- கிறித்தவத்தில் இயேசுவின் மதிப்பிடப்பட்ட பிறப்பு, அவரது அனோ டொமினி காலத்தில் தியோனீசியஸ் எக்சிக்கசு என்பவரால் கொடுக்கப்பட்டது; பெரும்பாலான அறிஞர்களின் கூற்றுப்படி, தியோனீசியசு "அவதாரம்" என்ற சொல்லைப் பயன்படுத்தினார், ஆனால் அவர் இயேசுவின் கருத்தரிப்பையா அல்லது பிறப்பையா குறித்தார் என்பது அறியப்படவில்லை. இருப்பினும், குறைந்தபட்சம் ஒரு அறிஞராவது தியோனீசியசு இயேசுவின் அவதாரத்தை அடுத்த ஆண்டு கிபி 1 இல் வைத்தார் என்று கூறுகிறார். பெரும்பாலான இன்றைய அறிஞர்கள் தியோனிசியசின் கணக்கீடுகளை அதிகாரபூர்வமானதாகக் கருதவில்லை, அத்துடன் கிறித்துவின் பிறப்பு பல ஆண்டுகளுக்கு முன்பு நடந்ததாகக் குறிப்பிடுகின்றனர்.
# கிமு 1

## இறப்புகள்

- ஆகத்து 15 &ndash; ஆய், ஆன் அரசமரபு சீனப் பேரரசர் (பி. கிமு 27)
# பாபநாசம் மின்னாக்க நிலையம்

**பாபநாசம் மின்னாக்க நிலையம்** (*Papanasam Hydroelectric Power Plant*) இந்தியாவின் தமிழ்நாடு மாநிலத்திலுள்ள திருநெல்வேலி மாவட்டத்தின் பாபநாசம் அணையில் சேகரிக்கப்படும் நீரை பயன்படுத்தி மின்சாரம் தயாரிக்கும் நீர் மின் நிலையம் ஆகும். இங்கு 21000 கிலோவாட்டு மின்சக்தியை உண்டாக்கக் கூடிய முதல் பகுதி 1944 ஆம் ஆண்டு முதல் செயல்படுகிறது. 4000 கிலோவாட்டு மின்சக்தியை உண்டாக்கக் கூடிய வெப்ப மின்னாக்க நிலையமும் 7000 கிலோவாட்டு மின்சக்தியை உண்டாக்கக் கூடிய நீர் மின்னாக்கப் பகுதியும் 1951 ஆம் ஆண்டு முதல் செயல்பட்டு வருகின்றன.
# பாபநாசம் மின்னாக்க நிலையம்

## அமைவிடம்

திருநெல்வேலி மாவட்டம் அம்பாசமுத்திரம் இரயில் நிலையத்திலிருந்து 8 மைல் தொலைவில் பாபநாசம் அருவிக்கு அருகில் கடல் மட்டத்திலிருந்து 310 அடி உயரத்தில் பாபநாசம் மின்னாக்க நிலையம் அமைந்துள்ளது.
# பாபநாசம் மின்னாக்க நிலையம்

## வரலாறு

பாபநாசம் மின்னாக்க நிலையத்தின் முதல் கட்டம் 1938 ஆம் ஆண்டு தொடங்கி 1944 ஆம் ஆண்டு முடிந்தது. இரண்டாவது கட்டம் 1947 ஆம் ஆண்டு தொடங்கி 1951 ஆம் ஆண்டு முடிந்தது. திருநெல்வேலி, இராமநாதபுரம், மதுரை மாவட்டங்களின் பல இடங்களுக்கு பாபநாசம் மின்சாரம் கிடைக்கிறது. விவசாய நிலையங்கள் இதனால் பயனடைகின்றன. மதுரையில் இது பைக்காரா திட்டத்துடன் இணைக்கப்பட்டுள்ளது.
# பாபநாசம் மின்னாக்க நிலையம்

## அணை

176 அடி உயரமும், 814 அடி நீளமும் உள்ள அணை பெரியதொரு நீர்தேக்கமாக தாமிரபரணி ஆற்றின் குறுக்காக கட்டப்பட்டுள்ளது. 1350 அடி நீளமும் 35 அடி உயரமும் கொண்ட திசைமாற்ற அணை ஒன்றை கட்டி ஆற்று நீரோட்டத்தின் திசை திருப்பப்படுகிறது. 8,6 அங்குல விட்டமுள்ள இரு குழாய்கள் மூலம் நீர்த்தேக்கத்திலிருந்து திட்டத்திற்குத் தேவையான நீர் பெற்றுக் கொள்ளப்படுகிறது.
# பெரா மாவட்டம்

நகரம்]]
**பெரா மாவட்டம்** (ஆங்கிலம்: *Bera District*; மலாய்: *Daerah Bera*; சீனம்: 百乐县; ஜாவி: ﺮﺍ}}); என்பது மலேசியா, பகாங் மாநிலத்தின் தென்மேற்குப் பகுதியில் உள்ள ஒரு மாவட்டம்.  
இந்த மாவட்டத்தின் மேற்கில் நெகிரி செம்பிலான் மாநிலம்; தெற்கில் ஜொகூர்; மாநிலம்; எல்லைகளாக உள்ளன. 2,241 கி.மீ² பரப்பளவு கொண்டது. மலேசியப் புகழ் பெரா ஏரி இந்த மாநிலத்தில்தான் உள்ளது.  
மலேசியாவின் பிரதமர் இஸ்மாயில் சப்ரி யாகோப் இந்த மாவட்டத்தின் பெரா தொகுதியைச் சேர்ந்தவர். இவர் 2021 ஆகஸ்டு மாதம் 21-ஆம் தேதி முதல், நாட்டின் 9-ஆவது பிரதமராகப் பதவி வகித்து வருகின்றார்.
# பெரா மாவட்டம்

## சொற்பிறப்பியல்

மலேசியாவின் மிகப் பெரிய நன்னீர் ஏரியான பெரா ஏரி *(Lake Bera)* இந்த மாவட்டத்தில்தான் உள்ளது. 1994 நவம்பர் மாதம் முதல் ராம்சர் உடன்படிக்கையின் கீழ் அந்த ஏரி பாதுகாக்கப் பட்டு வருகிறது.  
அந்த ஏரியின் பெயரே இந்த மாவட்டத்திற்கும் வைக்கப்பட்டது. பெரா ஏரிப் பகுதியில் செமலை *(Semelai)* எனும் ஒராங் அஸ்லி பழங்குடியினர் வாழ்கிறார்கள். அவர்களின் கூற்றுப்படி, பெரா எனும் பெயர் ரெபா *(Reba)* எனப்படும் ஒரு வகை கடல் பாசியில் இருந்து பெறப்பட்டது. பெரா ஏரியில் அந்த வகையான கடல்வாழ் பாசிகள் உள்ளன.
# பெரா மாவட்டம்

## பொது

பெரா மாவட்டத்தின் தலைநகரம் பெரா. இந்த நகரம் முன்பு தெமர்லோ மாவட்டத்தில் இருந்தது. 1992-ஆம் ஆண்டு பெரா மாவட்டம் உருவாக்கப் பட்டது. அதன் பின்னர் பெரா நகரம் இந்த மாவட்டத்தின் தலைநகரம் ஆனது.  
பகாங் மாநிலத்தின் தென்மேற்கு பகுதியியில் அமைந்துள்ள இந்த மாவட்டத்தின் வடக்கில் தெமர்லோ மாவட்டம் மற்றும் மாரான் மாவட்டம் உள்ளன. கிழக்கில் ரொம்பின் மாவட்டம் மேற்கில் பெந்தோங் மாவட்டம் மற்றும் தென்மேற்கில் நெகிரி செம்பிலான் மாநிலத்தின் செம்போல் மாவட்டம் ஆகியவை எல்லைகளாக உள்ளன.
# பெரா மாவட்டம்

## பொது

### முக்கிம்கள்

பெரா மாவட்டத்தில் இரண்டு முக்கிம்கள் எனும் துணை மாவட்டங்கள் உள்ளன.  
- பண்டார் பெரா (165,094 ஹெக்டேர்)
- திரியாங் (56,350 ஹெக்டேர்)  
தெற்கில் இருந்து, மலேசிய இரயில் சேவையின் நகரிடை இயங்கும் ஊர்தி *(KTM Intercity)* இந்த மாவட்டத்தின் வழியாக பகாங் மாநிலத்திற்குள் நுழைகின்றது. கெமாயான்; கெராயோங்; மெங்காராக் நிலையங்களில் நின்று செல்கின்றது.
# பெரா மாவட்டம்

## முக்கிய நகரங்கள்

பெரா மாவட்டத்தின் முக்கிய நகரங்கள்:  
- பண்டார் பெரா
- திரியாங்
- மெங்குவாங்
- கெமாயான்
- கெராயோங்
- மெங்காராக்
# பெரா மாவட்டம்

## மக்கள்தொகையியல்

பின்வருபவை 2010-ஆம் ஆண்டு மலேசிய புள்ளியியல் துறையின் மக்கள் தொகை கணக்கெடுப்பின் புள்ளி விவரங்கள்.
| பெராவில் உள்ள இனக் குழுக்கள்: 2010 மக்கள் தொகை கணக்கெடுப்பு |  |  |
| --- | --- | --- |
| மலாய்க்காரர்கள் | 60,696 | 67.2% |
| சீனர்கள் | 24,511 | 27.1% |
| இந்தியர்கள் | 4,739 | 5.2% |
| இதர மக்கள் | 358 | 0.4% |
# பெரா மாவட்டம்

## பெரா மாவட்டத்தின் தமிழ்ப்பள்ளிகள்

பெரா மாவட்டத்தில் *(Bera District)* **3 தமிழ்ப்பள்ளிகள்** உள்ளன. அவற்றில் **73 மாணவர்கள்** பயில்கிறார்கள். **31 ஆசிரியர்கள்** பணியாற்றுகிறார்கள்.  
| CBDA097 | மெந்திரி தோட்டம்
Ladang Menteri | SJK(T) Ldg Menteri | **மெந்திரி தோட்டத் தமிழ்ப்பள்ளி** | 28300 | திரியாங் | 124 | 11 |  |
| --- | --- | --- | --- | --- | --- | --- | --- | --- |
| CBDA098 | மெங்காராக்
Mengkarak | SJK(T) Ldg Karmen | **கார்மென் தோட்டத் தமிழ்ப்பள்ளி** | 28200 | பெரா | 14 | 8 |  |
| CBDA099 | கெமாயான்
Kemayan | SJK(T) Kemayan | **கெமாயான் தமிழ்ப்பள்ளி** | 28380 | கெமாயான் | 81 | 12 | } |
# நின்றவாறே படகு வலிக்கும் போட்டி

**நின்றவாறே படகு வலிக்கும் போட்டி** (**standup paddle boarding** (SUP) அலைச்சறுக்கு விளையாட்டுப் போட்டியிலிருந்து தோன்றிய ஒரு நீர் விளையாட்டு ஆகும். முன்னரே இவ்விளையாட்டு தோன்றினாலும், முதன் முதலில் ஐக்கிய அமெரிக்காவின் ஹவாய் நகரக் கடற்கரைப்பகுதிகளில் 2013-ஆம் ஆண்டில் ஆவணப்படுத்தப்பட்டது. இப்போட்டியானது, சிறு படகு போன்ற பலகையின் மீது நின்றவாறு ஒரு துடுப்பை மட்டும் கைகளால் வேகமாக படகை வலிப்பதாகும். இந்த விளையாட்டில் பல பிரிவுகள் உள்ளது. 2028-ஆம் ஆண்டு ஒலிம்பிக் போட்டிகளில் இவ்விளையாட்டு அறிமுகம் ஆகிறது.
# நின்றவாறே படகு வலிக்கும் போட்டி

## போட்டிகள்

பன்னாட்டு அலைச்சறுக்கு சங்கம், நீர் விளையாட்டுப் போட்டிகளில், பன்னாட்டு நின்றவாறு படகு வலிக்கும் போட்டிகளை பெரு (2012, 2013), நிக்கராகுவா (2014), மெக்சிகோ (2015), பிஜி (2016), டென்மார்க் (2017), சீனா (2018) மற்றும் எல் சால்வடோர் (2019) ஆகிய நாடுகளில் நடைபெற்றது. பெரிய பிரித்தானியாவில் நின்றவாறு படகு வலிக்கும் போட்டிகளை 2020-ஆம் ஆண்டில் நடத்தப்பட்டது.  
ஆகஸ்டு 2020 இல், விளையாட்டுக்கான நடுவர் நீதிமன்றம் (CAS), சர்வதேச அலைச்சறுக்குச் சங்கம் (ISA) மற்றும் சர்வதேச படகுப்போட்டிகள் கூட்டமைப்பு (ICF) ஆகிய அமைப்புகள், அதிகாரப்பூர்வமாக நின்றவாறு படகு வலிக்கும் போட்டிகளை நடத்தலாம் என்று தீர்மானித்தது. 2028 ஒலிம்பிக் போட்டிகளில் படகு விளையாட்டுப் போட்டிகளில் நின்றவாறே படகு வலிக்கும் போட்டி சேர்க்கப்படும் என தீர்மானம் செய்யப்பட்டுள்ளது.
# நின்றவாறே படகு வலிக்கும் போட்டி

## இதனையும் காண்க

- படகு விளையாட்டுகள்
- நேரு கோப்பை படகுப் போட்டி
# சப்போரியா மாகாணம் (உக்ரைன்)

**சப்போரியா மாகாணம்** (**Zaporizhzhia Oblast**), உக்ரைன் நாட்டின் தென்கிழக்கில் அமைந்த இம்மாகாணத்தின் தலைநகரம் சப்போரியா நகரம் ஆகும். இம்மாகாணத்தின் பரப்பளவு ஆகவும், மக்கள் தொகை 16,66,515 ஆகவும் உள்ளது. இம்மாகாணம் தொழில் துறையிலும், வேளாண்மைத் துறையிலும் முக்கியப்பங்கு வகிக்கிறது. சப்போரிசுக்கா அணுமின் நிலையம் இம்மாகாணத்தில் உள்ளது. உக்ரைன் மீதான உருசியாவின் படையெடுப்பின் போது, இம்மாகாணத்தின் கருங்கடல் ஒட்டிய பகுதிகளை உருசிய இராணுவத்தினர் கைப்பற்றி தங்கள் கட்டுப்பாட்டில் வைத்துள்ளனர்.
# சப்போரியா மாகாணம் (உக்ரைன்)

## அமைவிடம்

சப்போரியா மாகாணத்தின் வடக்கில் நிப்ரோபெட்ரோவ்ஸ்க் மாகாணம், கிழக்கில் தோனெத்ஸ்க் மாகாணம், தெற்கிலும், தென்கிழக்கிலும் அசோவ் கடல் மற்றும் கிரிமியா குடியரசு மற்றும் மேற்கில் கெர்சன் மாகாணம் எல்லைகளாகக் கொண்டுள்ளது.
# சப்போரியா மாகாணம் (உக்ரைன்)

## மாகாண நிர்வாகம்

சப்போரியா மாகாணம் 20 மாவட்டங்களையும், 14 நகரங்களையும், 23 நகர்புற குடியிருப்புகளையும், 920 கிராமங்களையும் கொண்டது. இதன் நிர்வாகத் தலைநகரம் சப்போரியா நகரம் ஆகும்.
# 2022 உக்ரைன் மீதான உருசியப் படையெடுப்பில் பெண்கள்

**2022 உக்ரைன் மீதான உருசியப் படையெடுப்பில் பெண்கள்** (*Women in the 2022 Russian invasion of Ukraine*) 2022 ஆம் ஆண்டு பிப்ரவரி மாதம் 24 ஆம் தேதி முதல் பல்வேறு செயல்பாடுகளில் தீவிரமாக ஈடுபட்டு வருகின்றனர். பல வழிகளில் பாதிக்கப்பட்டும் உள்ளனர்.  
எங்கள் எதிர்ப்பானது, எங்களின் எதிர்கால வெற்றியாக, குறிப்பாக பெண்ணிய முகத்தைப் பெற்றுள்ளது" என்று உக்ரைனின் முதல் பெண்மணியாகக் கருதப்படும் ஒலேனா இயெலென்சுகா கூறியுள்ளார். உக்ரைனின் பெண்கள் இராணுவத்தில் பணியாற்றியதற்காகவும், போர்க்காலங்களிலும் தங்கள் குழந்தைகளை வளர்த்ததற்காகவும், அத்தியாவசிய சேவைகளை வழங்கியதற்காகவும் பாராட்டுகளை தெரிவித்துள்ளார்.
# 2022 உக்ரைன் மீதான உருசியப் படையெடுப்பில் பெண்கள்

## பின்னணி

2014 ஆம் ஆண்டு உருசிய-உக்ரைனியப் போர் தொடங்கியதிலிருந்து உக்ரைய இராணுவத்தில் பெண்களின் பங்கேற்பு குறிப்பிடத்தக்க அளவுக்கு அதிகரித்து வருகிறது. ஆண்களுக்கு மட்டுமே ஒதுக்கப்பட்ட பல பதவிகள் பெண்களுக்கும் திறக்கப்பட்டன. இராணுவத்தில் மொத்த பெண்களின் எண்ணிக்கை இரட்டிப்பானது. இருப்பினும், பாகுபாடு, துன்புறுத்தல் போன்றவை உக்ரைனிய இராணுவத்திற்குள் குறிப்பிடத்தக்க பிரச்சனைகளாக இருந்து வருகின்றன. உக்ரைனியப் பெண் குடிமக்களும் போரின் போது குறிப்பிடத்தக்க ஆபத்துகளையும் பிரச்சினைகளையும் எதிர்கொண்டனர். உரோமா பெண்கள் குறிப்பிட்ட அளவிலான பாகுபாட்டை எதிர்கொண்டு பெரும்பாலும் உள்நாட்டில் இடம்பெயர்ந்த நிலை மறுக்கப்பட்டு தீவிர இனவெறிக்கு உள்ளாகிறார்கள்.
உலகளாவிய ரீதியில் பெண்களும் சிறுமிகளும் சமூகத்தில் உள்ள சாதாரண இடப்பெயர்வு மற்றும் முறிவுகள் காரணமாக அதிக ஆபத்தை எதிர்கொள்கின்றனர். பாலியல் வன்முறை என்பது போர், பயங்கரவாதம், சித்திரவதை மற்றும் அரசியல் அடக்குமுறை ஆகியவற்றில் ஒரு தந்திரமாகப் பயன்படுத்தப்படுகிறது.  
பெண்களில் 70 சதவீதத்திற்கும் அதிகமான பெண்கள் ஒரு நெருக்கடியான சூழ்நிலையில் பாலின அடிப்படையிலான வன்முறையை அனுபவிக்கிறார்கள் என்று ஐநா அறிக்கை கூறுகிறது. மேலும் இலான்செட்டு மருத்துவ செய்தி இதழும் ஆயுத மோதலால் பாதிக்கப்பட்ட பெண்கள் மற்றும் சிறுமிகள் அதிக அளவு அதிர்ச்சிகரமான அனுபவங்களுக்கு ஆளாகிறார்கள் என்பதைக் கண்டறிந்துள்ளது.
# மிட்டிலீனியன் கிளர்ச்சி

**மிட்டிலீனியன் கிளர்ச்சி** (*Mytilenean revolt*) என்பது பெலோபொன்னேசியன் போரின்போது நடந்த ஒரு நிகழ்வாகும். அப்போது லெஸ்போஸ் தீவையும் அதில் உள்ள மிட்டிலீனி நகரத்தையும் ஏதெனியன் பேரரசு தன் கட்டுப்பாட்டில் வைத்திருந்தது. ஏதென்சின் ஆதிக்கத்தில் இருந்து தன்னை விடுவித்துக் கொள்ள மிட்டிலீனி கிளர்ச்சி செய்ய எண்ணம் கொண்டது. கிமு 428 இல், மிட்டிலீனியன் அரசாங்கம் எசுபார்த்தா, போயோட்டியா மற்றும் தீவில் உள்ள சில நகர அரசுகளுடன் இணைந்து கிளர்ச்சியில் ஈடுபடத் திட்டமிட்டது. அதற்கேற்ப நகரத்தை பலப்படுத்துவதன் மூலம் கிளர்ச்சிக்குத் தயாராகி, நெடிய போருக்கான தளவாடங்களை சேகரித்தது. கிளர்ச்சி சதி பற்றி அறிந்த ஏதென்சு தன் கடற்படையைக் கொண்டு இந்த ஏற்பாடுகளில் குறுக்கிட்டது. அதன்பிறகு மிட்டிலினியர்கள் ஏதென்சிடம் பேச்சுவார்த்தை நடத்த பிரதிநிதிகளை அனுப்பினர். ஆனால் அதே நேரத்தில் எசுபார்த்தாவிற்கும் இரகசியமாக தூதர்களை அனுப்பி ஆதரவைக் கோரினர்.  
லெஸ்போஸ் தீவில் அனைத்து நகர அரசுகளும் ஏதென்சுக்கு எதிராக கிளர்ச்சியில் ஈடுபட திட்டமிட்ட நிலையில் மிதிம்னா நகரம் மட்டும் அதில் இருந்து ஒதுங்கி ஏதென்சுக்கு ஆதரவாகவே இருந்தது. இதனால் மிதிம்னாவை பிற நகரங்கள் நெருக்கத் துவங்கின. தங்களுக்கு விசுவாசமாக இருக்கும் கூட்டாளியான மிதினாவை மிட்டிலினியர்கள் அடிபணியவைக்க விரும்புவதை ஏதெனியர்கள் விரும்பவில்லை. இதன் தொடர்ச்சியாக ஏதெனியன் கடற்படை மிட்டிலீனியை கடல் வழியாக முற்றுகையிட்டது. மிட்டிலீனிக்கு ஆதரவக ஒரு கடற்படையை தயார் செய்த ஸ்பார்டா பின்னர் ஏதெனியன் படையெடுப்பால் பயந்து, அந்த நேரத்தில் எந்த நடவடிக்கையும் எடுக்காமல் அமைதி காத்தது. இதற்கிடையில், லெஸ்போசில், 1,000 ஏதெனியன் ஹாப்லைட்டுகள் வருகைதந்து தரையிலும் தலைநகர் மிட்டிலீயை முற்றுகையிட்டனர். சுமார் இரண்டு ஆண்டுகள் இந்த முற்றுகை நீடித்தது. இறுதியாக ஸ்பார்டா கிமு 427 கோடையில் ஒரு கடற்படையை அனுப்பிய போதிலும், அது மிகவும் தாமதமாகவே வந்தது ஆனால் அது வந்து சேர்வதற்கு முன்பே மிட்டிலீயா சரணடைந்த செய்தி கேட்டு அவர்கள் திரும்பிச் சென்றனர்.  
மிலிட்டிலீனியர்கள் சரணடைந்ததை அடுத்து, அவர்களுக்கு என்ன தண்டனை விதிப்பது என்பது குறித்து ஏதென்சில் சூடான விவாதம் நடைபெற்றது. கிளியன் தலைமையிலான ஒரு பிரிவினர், மிலிட்டினி நகரத்தில் உள்ள அனைத்து ஆடவர்களையும் தூக்கிலிட்டு, பெண்களையும், குழந்தைகளையும் அடிமைகளாக்க வேண்டும் என்று வாதிட்டனர். டியோடோடஸ் தலைமையிலான மற்றொரு பிரிவினர் மிதமான தண்டனையை அளிக்கவேண்டும் என்று வலியுறுத்தினர். முடிவில் கிளர்ச்சிக்கு தலைமை வகித்தவர்கள் என அடையாளம் காணப்பட்ட ஆடவர்களுக்கு மட்டும் மரணதண்டனை விதிக்கப்பட்டது. விவாதத்தின் முதல் நாளில் நகரத்தில் அனைத்து ஆண்களுக்கும் மரணதண்டனை விதிக்கவேண்டும் என்று உத்தரவு பிறப்பிக்கப்பட்டது. ஆனால் அடுத்த நாள் நடந்த விவாதத்தில் ஒரு சேர அனைவருக்கும் மரண தண்டனை விதிப்பதற்கு எதிர்ப்பு தெரிவிக்கப்பட்டது. இறுதியில், முந்தைய தீர்ப்பு மாற்றப்பட்டு நகர ஆடவர்கள் உயிர் காப்பாற்றப்பட்டது. ஆனால் 1,000 "தலைவர்கள்" (இந்த எண்ணிக்கை சந்தேகத்திற்குரியதாக பார்க்கப்பட்டாலும், ஒரு எழுத்தாளரின் தவறான வாசிப்பின் காரணமாக, அந்த எண்ணிக்கை உண்மையில் 30 ஐ நெருங்கியதாக நம்பப்படுகிறது) விசாரணையின்றி தூக்கிலிடப்பட்டனர்.
# மிட்டிலீனியன் கிளர்ச்சி

## திட்டமும் ஏற்பாடுகளும்

பெலோபொன்னேசியன் போர் வெடிப்பதற்கு முன்பே ஏதென்சின் கட்டுப்பாட்டில் இருந்து விலகுவதற்கான கிளர்ச்சியை மேற்கொள்ள மிட்டிலீனிய அரசாங்கம் (இது சிலவர் ஆட்சிக்குழு ) கருதியது. ஆனால் அவர்கள் கிமு 430 களில் துவக்கத்தில் எசுபார்த்தாவை அணுகியபோது, எசுபார்த்தன்கள் அவர்களை பெலோபொன்னேசியன் கூட்டணியில் ஏற்பதற்கான இசைவை அளிக்கவில்லை. கிளர்ச்சியில் வெற்றிபெறுவதற்கு தேவையான எசுபார்த்தன் ஆதரவு இல்லாமையால், மிட்டிலினியர்களின் திட்டத்தை செயல்படுத்த முடியாமல் போனது. இருப்பினும், 428 இல், மிட்டிலீனியன் தலைவர்கள் கிளர்ச்சிக்கான காலம் கனிந்துள்ளதாக கருதினர். மேலும் போயோட்டியா மற்றும் எசுபார்த்தா ஆகிய இரு அரசுகளும் கிளர்ச்சிக்கான திட்டமிடலில் உதவினர். கிளர்ச்சிக்கான முதன்மையான உந்துதலுக்கு ஒரு காரணம், லெஸ்போஸ் தீவு முழுவதையும் தன் கட்டுப்பாட்டில் கொண்டுவர மிட்டிலினியனின் விருப்பியதும் ஒன்றாகும்; ஏதென்ஸ் பொதுவாக தன் பேரரசின் ஆதிக்கத்திற்கு ஆட்பட்டுள்ள நகர அரசுகளை பிரித்து பல துணைப்பிரிவு நகரங்களாக உருவாக்குவதை ஆதரித்தது. அதனால் லெஸ்போஸ் தீவை ஒரே ஆட்சியின்கீழ் ஒருங்கிணைக்க மிட்டிலினியனை நிச்சயமாக அனுமதித்திருக்காது. மேலும், ஏதெனியப் பேரரசிற்குள் தான் சொந்தமாக கடற்படை கொண்ட ஒரு சுதந்திர நாடுக்குரிய அந்தஸ்தை கொண்டதாக மிட்டிலீனின் விரும்பியது. ஏதெனியன் பேரரசுக்குள், இவர்கள் கிளர்ச்சி செய்யவில்லை என்றால், எதிர்காலத்தில் ஏதென்சின் பெரும்பான்மையான கூட்டாளிகள் போல கப்பம் கட்டிவரும் சிற்றரசின் நிலைக்குத் தள்ளப்படலாம் என்ற கவலையையும் கொண்டிருந்ததாகத் தெரிகிறது. எனவே, மிட்டிலினியர்கள் தங்கள் கோட்டைகளை வலுப்படுத்தத் தொடங்கினர் மற்றும் கருங்கடல் பகுதியிலிருந்து கூலிப்படைகள் மற்றும் பொருட்களை கொண்டுவரத் தொடங்கினர். இருப்பினும், அவர்கள் தங்கள் தயாரிப்பு ஏற்பாடுகளை செய்து முடிப்பதற்கு முன்பே, அவர்களின் திட்டங்களை ஏதெனியர்களுக்கு அந்த பிராந்தியத்தில் உள்ள அவர்களின் எதிரிகளான மிதிம்னியர்கள் மற்றும் டெனெடியன்கள் மற்றும் அந்த நகரத்தில் ஏதென்சின் நலன்களைப் பிரதிநிதித்துவப்படுத்திய மிட்டிலீனியன் குடிமக்கள் குழுவால் காட்டிக் கொடுக்கப்பட்டன (அநேகமாக அவர்கள் அங்குள்ள சனநாயக ஆதரவாளர்கள்).
# மிட்டிலீனியன் கிளர்ச்சி

## கிளர்ச்சி

### எசுபார்த்தாவின் திட்டங்கள்

ஏதெனியன் முகாமின் மீதான மிட்டிலினியன் தாக்குதலுக்குப் பிறகு உடனடியாக, எசுபார்த்தா மற்றும் போயோட்டியாவைச் சேர்ந்த கப்பல்களில் அவர்களின் தூதர்கள் ஏதெனியர்களைக் கடந்து மிட்டிலினுக்குள் வந்தனர். எசுபார்த்தன் தலையீடு குறித்து பேச்சுவார்த்தை நடத்த இரண்டாவது குழு தூதுக்குழவை அனுப்புமாறு மிட்டிலீனியர்களை வற்புறுத்தினர் (எசுபார்த்தன்கள் மற்றும் போயேட்டியர்கள் கிளர்ச்சிக்கு முன்பே அனுப்பபட்டனர். ஆனால் அவர்கள் சில காலம் நகரத்திற்குள் நுழைய தடுக்கப்பட்டிருந்தனர்). இந்த இரண்டாவது மிட்டிலீயனி தூதுக் குழுவினர் சூலை மாதம் முதல் ஒரு வாரத்திற்குள் வந்து சேர்ந்தனர். ஆனால் எந்த உடனடி உதவியும் அவர்களுக்கு கிடைக்கவில்லை; எசுபார்த்தான்கள் மிட்டிலீன் தொடர்பான முடிவை ஒட்டுமொத்தமாக பெலோபொன்னேசியன் கூட்டணியின் முடிவுக்கு ஒத்திவைத்தனர். அக்கூட்டணியின் உறுப்பினர்கள் அந்த கோடையில் ஒலிம்பியாவில் கூடியது. அந்தக் கூட்டத்தில், மிட்டிலீனிய தூதர்கள் ஒரு உரையை நிகழ்த்தினர். அதில் அவர்கள் தங்கள் கிளர்ச்சியின் பக்கம் உள்ள நியாயத்தை உரைத்தனர். மேலும் தற்போது ஏதென்சு பலவீனமாக உள்ளதாகவும் குறிப்பிட்டனர். மேலும் ஏதெனிய பேரரசை தாக்குவதன் முக்கியத்துவத்தை வலியுறுத்தினர். இந்தப் பேச்சைக் கேட்ட பிறகு, எசுபார்த்தன்களும் அவர்களது கூட்டாளிகளும் லிஸ்பியன்களை தங்கள் கூட்டணியில் ஏற்றுக்கொள்வதாக வாக்களித்தனர். மேலும் கிளர்ச்சிக்கு ஆதரவாக உடனடியாக ஏதென்சைத் தாக்குவதாக தெரிவித்தனர்.  
ஒலிம்பியாவில் தீட்டப்பட்ட திட்டங்களின் படி அனைத்து நேச நாடுகளும் தங்கள் படைகளை கொரிந்தின் பூசந்திக்கு அனுப்பி ஏதென்சில் நுழையத் தயாராக வேண்டும் என்று அழைப்பு விடுக்கப்பட்டன. அதன்படி எசுபார்த்தன் குழு முதலில் வந்து சேர்ந்தது. கொரிந்து வளைகுடாவில் இருந்து தரையிலும் கடலிலும் என ஒரே நேரத்தில் தாக்குதல் நடத்தும் வகையில் கப்பல்களை பூசந்தி முழுவதும் செலுத்தத் தொடங்கியது. எசுபார்த்தன்கள் இந்த பணியில் ஆர்வத்துடன் ஈடுபட்டாலும், அதன் மற்ற கூட்டாளிகள் தங்கள் படைகளை மெதுவாகத்தான் அனுப்பினர்; அறுவடைப் பணிகள் நடந்து கொண்டிருந்தது, மற்றும் கூட்டாளிகள் தொடர் இராணுவப் பணிகளால் சோர்வடைந்திருந்தனர் (மே மாதத்தில் தொடங்கி அட்டிகா மீதான ஒரு மாத காலப் படையெடுப்பிற்காக ஏற்கனவே கோடையில் அழைக்கப்பட்டனர்). இதற்கிடையில், ஏதென்சின் மீதான தாக்குதலுக்கு பெலோபொன்னேசியனின் கூட்டணியினர் தயாராவது, ஏதென்சு மிகவும் பலவீனமடைந்ததுள்ளது என்ற மிட்டிலினியர்களின் கூற்று போன்றவற்றை அறிந்த ஏதெனியர்கள், பெலோபொன்னீசியாவின் கரையோரத்தை கண்காணிக்க 100 கப்பல்களைக் கொண்ட ஒரு கடற்படையைத் தயார் செய்தனர். அரசின் வளங்கள் ஏற்கனவே தேய்ந்திருந்ததால், கடற்படையைத் தயார்படுத்துவதற்கு தீவிர நடவடிக்கைகள் தேவைப்பட்டன; கப்பற்படையை முழுமையாகத் தாயார்படுத்த போதுமான தீட்சுகள் (ஏழைக் குடிமக்கள்) கிடைக்காததால், சூகிடே (பொதுவாக ஹாப்லைட்டுகளாகப் போராடும் நில உரிமையாளர்கள்) மற்றும் மெட்டிக்குகள் (குடியியுரிமை அற்ற வெளிநாட்டினர்) ஆகிய இரு தரப்பினரும் துடுப்புத் துழாவுவர்களாகப் பணியமர்த்தப்பட்டனர். பெலோபொன்னேசியன் கடற்கரையில் எசுபார்த்தன் கடற்படையினர். கண்கானித்தனர். மேலும் மிட்டிலீனில் உள்ள நாற்பது கப்பல்களும், கோடையில் பெலோபொன்னீசியாவை சுற்றி வந்த நாற்பது கப்பல்களையும் ஏதெனியர்களால் ஒன்று திரட்ட முடியும் என்று அறிந்தனர். ஏதெனியர்களின் பலத்தை பார்த்து ஏமாற்றமடைந்த எசுபார்த்தன் அணியினர், கோடையில் தாக்குதலை நடத்துவது என்ற திட்டத்தை நிறுத்தி வைத்தனர்.
# மிட்டிலீனியன் கிளர்ச்சி

## கிளர்ச்சி

### லெஸ்போசில் சண்டை

எசுபார்த்தன் படை போருக்கான தயாரிப்புகளை செய்து கொண்டிருந்த போது, மிட்டிலினியன்கள் மற்றும் அவர்களது கூட்டாளிகள் மிதிம்னா மீது தாக்குதலை நடத்தினர், அந்த நகரம் தீவிலிருந்தே தங்களைக் காட்டிக் கொடுக்கப்பதாக எண்ணினர். எவ்வாறாயினும், இந்த தாக்குதல் முறியடிக்கப்பட்டது. மிட்டிலினியர்கள் நகரம் செல்லத் திரும்பினர், மெதிம்னாவுக்கு அருகிலுள்ள பல கூட்டாளிகளின் கோட்டைகளை வலுப்படுத்த உதவுவதற்காக வழியில் நின்றனர். மைட்டிலினியர்கள் சென்றவுடன், தீவில் இருந்த நகரங்களில் ஒன்றான ஆன்டிசாவுக்கு எதிராக மிதிம்னியர்கள் அணிவகுத்துச் சென்றனர், மேலும் அந்த நகரத்தின் சுவர்களுக்கு வெளியே சண்டையிட்டு ஆன்டிசான்கள் மற்றும் அவர்களது கூலிப்படையினரால் தோற்கடிக்கப்பட்டனர்.  
இந்த கட்டத்தில், ஏதெனியர்கள், லெஸ்போசில் மைட்டிலினியர்களை சமாளிக்க தங்கள் படை போதுமானதாக இல்லை என்பதை உணர்ந்து, கூடுதலாக 1,000 ஹாப்லைட்டுகளை வரவழைத்தனர். லெஸ்போசில் உள்ள ஏதெனியர்கள் இப்போது மைட்டிலீனைச் சுற்றியுள்ள நிலப்பகுதியனை தங்கள் கட்டுப்பாட்டிற்குள் கொண்டுவந்தனர். மேலும் நகரத்தைச் சுற்றி ஒரு சுவரைக் கட்டி, நகரத்தை முழுமையாக முற்றுகையிட்டனர்.
# மிட்டிலீனியன் கிளர்ச்சி

## ஏதென்சில் விவாதம்

பேச்ஸ் மிட்டிலீனை அடிபணியச் செய்த பிறகு, தனது படைகளின் பெரும்பகுதியை ஏதென்சுக்குத் திருப்பி அனுப்பினார். மேலும் கிளர்ச்சியில் குறிப்பிடதக்க குற்றவாளிகளாகக் கருதப்பட்ட மிட்டிலினியர்களையும் கைதுசெய்யப்பட்ட எசுபார்தாவின் ஜெனரல் சலேத்தசையும் ஏதென்சுக்கு அனுப்பினார். சலேத்தசுக்கு உடனடியாக மரண தண்டனை விதிக்கப்பட்டது. இருப்பினும் அவர் தனது உயிருக்கு ஈடாக, பிளாட்டீயாவை முற்றுகையிட்டுள்ள எசுபார்த்தன் படைகளைத் திரும்பப் பெற வேண்டும் என்று அவர் கோரினார். ஏதென்சில் உள்ள கைதிகளையும், லெஸ்போசில் உள்ள பிற மிட்டிலினியர்களையும் என்ன செய்வது என்பது குறித்து சட்டசபை தன் கவனத்தைத் திருப்பியது. ஏதெனியன் சனநாயக வரலாற்றில் மிகவும் பிரபலமான விவாதங்களில் ஒன்றாக இது ஆனது. இது சட்டமன்றத்தின் வாத பிரதிவாதங்களின் உள்ளடக்கத்தையும், ஒருவேளை வாதத்தில் இடம்பெற்ற சில உண்மையான சொற்களையும் துசிடிடீஸ் பதிவு செய்த இரண்டு சந்தர்ப்பங்களில் இதுவும் ஒன்றாகும். எனவே, விவாதம் மிகவும் அறிவார்ந்த பகுப்பாய்விற்கு உட்பட்டது. கிளர்ச்சியின் சூழ்நிலைகள், அந்த நேரத்தில் ஏதென்சின் உள் அரசியல் ஆகிய இரண்டையும் தெளிவுபடுத்துவதாக உள்ளது.
# மிட்டிலீனியன் கிளர்ச்சி

## ஏதென்சில் விவாதம்

### தண்டனை

துசிடிடீஸ் பதிவு செய்த விவாதம் மன்றத்தில் இரண்டு நாட்கள் நடந்தது. முதல் நாளில், துசிடிடீஸ் சுருக்கமாகக் கூறும் விவாதங்களின்படி, ஏதெனியர்களுக்கு ஏற்பட்ட கோபத்தில் மிட்டிலின் வயதுவந்த அனைத்து ஆண்களுக்கும் மரண தண்டனை அளித்தும், பெண்கள், குழந்தைகளை அடிமைகளாக்கவேண்டும் என்று கூறினர். இந்தக் கிளர்ச்சியானது எசுபார்த்தன் கடற்படையை ஐயோனியன் கடற்பரப்புக்குள் கொண்டு வந்ததாக குறிப்பாக குடிமக்கள் கோபமடைந்தனர். இந்த சாதாரண சூழ்நிலைக்கு இந்தக் கிளர்ச்சி காரணமாயிற்று. மேலும் கடந்த 20 ஆண்டுகளுக்கும் மேலாக எந்த எதிரி கடற்படையும் இப்பகுதிக்குள் பயணிக்கவில்லை என்றனர். சட்டசபையின் முடிவுக்கு இணங்க, மிட்டிலீன் ஆட்களை தூக்கிலிட பேச்சசுக்கு உத்தரவுகளை எடுத்துக் கொண்டு மிட்டிலீனுக்கு ஒரு கப்பல் அனுப்பப்பட்டது.  
இருப்பினும், அடுத்த நாள், ஏதெனியர்களின் தீவிரக் கோபம் சற்று தணிந்ததால், பல குடிமக்கள் இரண்டாவது தீர்வைப் பற்றி சிந்திக்கத் தொடங்கினர். இந்தப் போக்கினால் மக்கள் சட்டமன்றத்தை மீண்டும் கூட்டுமாறு பிரிட்டோனியர்களைக் கேட்டுக் கொண்டனர். அதற்கு அதிகாரிகளும் ஒப்புக்கொண்டனர். அக்கூட்டத்தில், முந்தைய நாள் அரசாணையை ஆதரித்தவர்களுக்கும், இலேசான தண்டனை வழங்கவேண்டும் என்று கோரியவர்களுக்கும் இடையே வாக்குவாதம் ஏற்பட்டது. கிளியோன் தான் சார்பை காராசாரமாக எடுத்துக் கூறினார். அவருக்கு எதிராக டியோடோட்டஸ் என்பவர் மிட்டிலீனியர்களுக்கு இந்தக் கொடிய தண்டனையை விதிப்பது ஏதென்சுக்கே கெடுதல் என்று வாதம் செய்தார். இவர் சொன்னதை சட்டசவை ஏற்றுக் கொண்டு முந்தையநாள் பிறப்பித்த உத்தரவை இரத்து செய்து மறு உத்தரவைப் பிறப்பித்தது. புதிய உத்தரவுடன் மற்றொரு கப்பலை அனுப்பியது. முதல் உத்தரவு கிடைத்து அதன்படி தண்டனையை நிறைவேற்ற தயாராக இருந்தார் பாக்கெஸ். ஆனால் புதிய உத்தரவு தகுந்த நேரத்தில் வந்து சேர்ந்து மிட்டிலீனியர்களைக் காத்தது. ஆனால் சிறைப்படுத்தப்பட்டு ஏதென்சுக்கு கொண்டு செல்லப்பட்ட மிட்டிலீயக் கிளர்ச்சித் தலைவர்கள் சுமார் முப்பது பேர் எசுபார்த்தாவின் சானீத்தசும் மரணதண்டனைக்கு ஆட்படுத்தப்பட்டனர்.
# மிட்டிலீனியன் கிளர்ச்சி

## பின்விளைவுகள்

மிட்டிலீனின் குடிமக்கள் மரணதண்டனையிலிருந்து தப்பித்தாலும், கலகக்கார லெஸ்பியன்களுக்கு கடுமையான தண்டனை விதிக்கப்பட்டது. தீவில் உள்ள அனைத்து வேளாண் நிலங்களும், மிதிம்னேயன்களுக்கு சொந்தமானவை தவிர, மற்றவை பறிமுதல் செய்யப்பட்டு 3,000 இடங்களாக பிரிக்கப்பட்டன. அவை லெஸ்பியர்களுக்கு ஆண்டுதோறும் குத்தகைக்கு விடப்பட்டன. இவற்றில் 300 இடங்கள் கடவுளுக்கு நிவந்தமாக அளிக்கப்பட்டன. மேலும் குத்தகை நிலத்தில் ஆண்டுதோறும் சேகரிக்கப்பட்ட 10 தாலந்துகள் ஏதெனியன் கருவூலத்திற்குச் சென்றன. மீதமுள்ளவை ஏதென்சால் இங்கு நிறுவப்பட்ட குடியேற்றத்துக்குச் சென்றது. ஐயோனியன் நிலப்பரப்பில் உள்ள அனைத்து மைட்டிலீனின் உடைமைகளும் ஏதென்சால் பறிமுதல் செய்யப்பட்டன. மைட்டீலியன் நகரத்தின் மதில் சுவர்கள் தரைமட்டமாக்கப்பட்டன. அதன் கப்பல்கள் பறிமுதல் செய்யப்பட்டன. ஏதெனியர்களுக்கு, இந்த தீர்வு பல பிரச்சனைகளை தீர்த்தது; ஏதெனியக் குடியேற்றமான காரிசன் லெஸ்போசுக்கான பாதுகாப்பை வழங்கும். மேலும் ஏதென்சில் அங்கு குடியேற்றப்பட்டவர்கள் இல்லாததால், நகரத்தின் அதிக மக்கள்தொகை மற்றும் இடம்பெயர்ந்த ஆயிரக்கணக்கான விவசாயிகளுக்கு உணவளிக்க கருவூலத்துக்கு ஏற்படும் சுமை குறைந்தது. கி.மு. 420களின் நடுப்பகுதியில் காரிசன் குடியேறிகள் நாடு திரும்பினர்.
# மைக்கோலைவ் மாநிலம்

**மைக்கோலைவ் மாகாணம்** (**Mykolaiv Oblast**), உக்ரைன் நாட்டின் மாகாணங்களில் ஒன்றாகும். இதன் நிர்வாகத் தலைநகரம் மைக்கோலைவ் நகரம் ஆகும். 24,598 சதுர கிலோ மீட்டர் பரப்பளவு கொண்ட மைக்கோலைவ் மாகாணத்தின் 2021-ஆம் ஆண்டின் கணக்கெடுப்பின்படி, இதன் மக்கள் தொகை 11,08,394 ஆகும். 2022-ஆம் ஆண்டில் உக்ரைன் மீதான உருசியாவின் படையெடுப்பின் போது, மைக்கோலைவ் மாகாணத்தை உருசியப் படைகளால் கைப்பற்ற முடியாது திரும்பியது.
# மைக்கோலைவ் மாநிலம்

## அமைவிடம்

மைக்கோலைவ் மாகாணத்தின் மேற்கிலும், தென்மேற்கிலும் ஒடேசா மாகாணமும், வடக்கில் கிரோவோக்ராட் மாகாணமும், வடகிழக்கில் நிப்ரோபெட்ரோவ்ஸ்க் மாகாணமும், தென்கிழக்கில் கெர்சன் மாகாணமும், தெற்கில் கருங்கடல் எல்லைகளாகக் கொண்டுள்ளது.
# மைக்கோலைவ் மாநிலம்

## மக்கள் தொகை பரம்பல்

2005-ஆம் ஆண்டில் மைக்கோலைவ் மாகாணத்தின் மக்கள் தொகை 1.2 மில்லியன் ஆக இருந்தது. இதன் 66% மக்கள் நகர்புறங்களில் வாழ்கின்றனர். 60% மக்கள் இம்மாகாணத்தின் தலைநகரமும், தொழில் துறை நகரமான மைக்கோலைவ் நகரத்தில் வாழ்கின்றனர். 3,47,116 (31.3%) மக்கள் கிராமப்புறங்களில் வாழ்கின்றனர். இம்மாகாணத்தின் மக்கள் தொகை அடர்த்தி ஒரு சதுர கிலோ மீட்டர் பரப்பளவில் 45 பேர் வீதம் வாழ்கின்றனர். இம்மாகாணத்தில் உக்ரைனிய மக்கள் 81.9% ஆக உள்ளனர்.
# மைக்கோலைவ் மாநிலம்

## மாகாணப் பிரிவுகள்

மைக்கோலைவ் மாகாணம் 19 மாவட்டங்களாகளாகவும், 4 நகராட்சிகளாகவும், 820 கிராமங்களாகவும் பிரிக்கப்பட்ட்டுள்ளது.
# ஒடெசா மாகாணம்

**ஒடேசா மாகாணம்** (**Odessa Oblast**), உக்ரைன் நாட்டின் தென்மேற்கில் கருங்கடலை ஒட்டி அமைந்த மாகாணம் ஆகும். இதன் தலைநகரம் ஒடெசா நகரம் ஆகும். இம்மாகாணத்தின் கருங்கடல் கடற்கரையில் 8 துறைமுகங்கள் உள்ளது. இம்மாகாணத்தில் பரப்பளவில் ஒயின் தயாரிக்கப்படும் திராட்ச்சைப் பழத்தோட்டங்களும், ஐந்து பெரிய ஏரிகளும் உள்ள்து.
# ஒடெசா மாகாணம்

## அமைவிடம்

பரப்பளவு கொண்ட புல்வெளிகள் கொண்ட ஒடேசா மாகாணத்தின் தெற்கில் டான்யூப் ஆறு பாய்கிறது. தினிஸ்டர் ஆற்றின் முகத்துவாரம் ஒடேசா மாகாணத்தின் தெற்கில், கடங்கடலை ஒட்டியுள்ளது.  
இதன் கிழக்கில் மைக்கோலைவ் மாநிலம், தெற்கில் கருங்கடல் மற்றும் மேற்கில் மால்டோவா நாடும் அமைந்துள்ளது.
# ஒடெசா மாகாணம்

## மக்கள் தொகை பரம்பல்

2021-ஆம் ஆண்டில் ஒடேசா மாகாணத்தின் மக்கள் தொகை 23,68,107 ஆகும். அதில் 43% மக்கள் ஒடெசா போன்ற நகரங்களில் வாழ்கின்றனர் இம்மாகாண்த்தின் பெரும்பான்மையான மக்கள் உக்ரைனிய மக்கள் ஆவர். மேலும் பல்கேரியர்கள் 6.1% மற்றும் ரோமானியர்கள் 5.0% வாழ்கின்றனர். ஒடெசா நகரத்தில் யூதர்கள் மற்றும் கிரேக்கர்கள் சிறிதளவு வாழ்கின்றனர். இம்மாகாணத்தில் கிழக்கு மரபுவழி திருச்சபையினர் 84%, சமயமற்றோர் 8%, கிறித்தவர் அல்லாதோர் 6% வாழ்கின்றனர்.
# ஒடெசா மாகாணம்

## மாகாண நிர்வாகம்

ஒடேசா மாகாணம் 26 மாவட்டங்களும், 7 நகராட்சிகளும், 1,138 கிராமங்களாகவும் பிரிக்கப்பட்டுள்ளது.
# ஒடெசா மாகாணம்

## இதனையும் காண்க

- ஒடெசா நகரம்
# கிரோவோக்ராட் மாகாணம்

**கிரோவோக்ராட் மாகாணம்** (**Kirovohrad Oblast**) உக்ரைன் நாட்டின் நடுப்பகுதியில் அமைந்துள்ளது. இதன் தலைநகரம் கிரோபிவ்னிட்ஸ்கி நகரம் ஆகும். 24,588 சதுர கிலோ மீட்டர் பரப்பளவு கொண்ட கிரோவோக்ராட் மாகாணத்தின் 2021-ஆம் ஆண்டின் மக்கள் தொகை 9,20,128 ஆக இருந்தது.
# கிரோவோக்ராட் மாகாணம்

## அமைவிடம்

பரப்பளவு கொண்ட கிரோவோக்ராட் மாகாணம், உக்ரைன் நாட்டின் நடுப்பகுதியில் உள்ளது.
# கிரோவோக்ராட் மாகாணம்

## மாகாண நிர்வாகப் பிரிவுகள்

கிரோவோக்ராட் மாகாணம் 21 மாவட்டங்கள், 12 நகரங்கள் மற்றும் 1015 கிராமங்களாகவும் பிரிக்கப்பட்டுள்ளது.
# இருபுரோமோ அயோடோயெத்திலீன்

**இருபுரோமோ அயோடோயெத்திலீன்** (*Dibromoiodoethylene*) என்பது C<sub>2</sub>HBr<sub>2</sub>I என்ற மூலக்கூற்று வாய்ப்பாட்டால் விவரிக்கப்பட்டும் கரிம வேதியியல் சேர்மமாகும்.
ஓர் அடர்த்தியான கரிம திரவமாக இது அறியப்படுகிறது. இரண்டு புரோமின் அணுக்களும் ஓர் அயோடின் அணுவும் பதிலீடுகளாக இடம்பெற்றுள்ள ஓர் எத்திலீன் உள்ளகம் இதன் கட்டமைப்பில் உள்ளது.
இருபுரோமோ அசிட்டிலீனுடன் ஐதரசன் அயோடைடைச் சேர்த்து வினைபுரியச் செய்து இருபுரோமோ அயோடோயெத்திலீன் தயாரிக்கப்படுகிறது.  
இருபுரோமோ அயோடோயெத்திலீன் சேர்மத்தின் மூன்று மாற்றியன்கள் அறியப்படுகின்றன. அவை ஒன்றுடன் ஒன்று ஒப்பிடும்போது இரண்டு புரோமின் அணுக்களின் நிலையில் வேறுபடுகின்றன.
# 1-புரோமோ-3-குளோரோபுரோப்பேன்

**1-புரோமோ-3-குளோரோபுரோப்பேன்** (*1-Bromo-3-chloropropane*) என்பது Br(CH<sub>2</sub>)<sub>3</sub>Cl என்ற மூலக்கூற்று வாய்ப்பாட்டால் விவரிக்கப்பட்டும் கரிம வேதியியல் சேர்மமாகும். இதுவொரு நிறமற்ற நீர்மமாகும். ஐதரசன் புரோமைடை அல்லைல் குளோரைடுடன் சேர்த்து வினைபுரியச் செய்து நிகழும் தனி இயங்குறுப்பு கூட்டுவினை மூலம் 1-புரோமோ-3-குளோரோபுரோப்பேன் உருவாகிறது. ஒரு சேர்மத்துடன் –(CH<sub>2</sub>)<sub>3</sub>Cl,
–(CH<sub>2</sub>)<sub>3</sub>– ஆகிய தொகுதிகளை சேர்ப்பதற்கான ஆல்கைலேற்றும் முகவராக 1-புரோமோ-3-குளோரோபுரோப்பேன் பயன்படுகிறது. உதாரணமாக 4-குளோரோபியூட்டைரோநைட்ரைல் தயாரிப்புக்கு இதுவொரு முன்னோடிச் சேர்மமாகப் பயன்படுகிறது.
# ரோ எதிர் வேட்

**ரோ எதிர் வேட்** (*Roe v. Wade*, 410 U.S. 113 (1973), என்பது அமெரிக்க உச்ச நீதிமன்றம் அமெரிக்க அரசியலமைப்பு கருவுற்ற பெண்கள் அரசின் தடையின்றி கருவைக் கலைக்க அனுமதித்துள்ளது என்ற தீர்ப்பை அளித்ததை குறிக்கும். இத்தீர்ப்பு, கருவைக் கலைக்க கூடாது என்ற நடுவண், மாநில அரசுகளின் சட்டங்களை செல்லாதாக்கியது. சேன் ரோ என்ற சட்ட புனைப்பெயரை உடைய நார்மன் மெக்கார்வே 1969ஆம் ஆண்டு மூன்றாவது குழந்தைக்கு கருவுற்றார். அக்கருவை கலைக்க விரும்பினார், ஆனால் அவர் வசித்த தெக்சாசில் கருக்கலைப்பு சட்டத்திற்கு புறம்பானது. இச்சட்டத்தை எதிர்த்து மாவட்ட நீதிமன்றத்தில் வழக்கு தொடுத்தார். தெக்சாசு சார்பில் அம்மாவட்ட அரசு வழக்கறிஞர் கென்றி வேட் வாதிட்டார். மூன்று நீதிபதிகள் உள்ள அமர்வு ரோவுக்கு ஆதரவாக தீர்ப்பளித்தது. தெக்சாசு மாநிலம் இத்தீர்ப்பை எதிர்த்து அமெரிக்க உச்ச நீதிமன்றத்தில் முறையிட்டது.  
சனவரி 1973இல் உச்ச நீதிமன்றத்தில் விசாரித்த ஒன்பது பேரில் ஏழு பேர் ரோவுக்கு ஆதரவான நிலைப்பாட்டை எடுத்தனர். அரசியலமைப்பின் பதினான்காவது திருத்தம் தனிநபருக்குத் தனியுரிமையை வழங்குவதால் அது எச்சமயத்தில் கருவைக் கலைக்கலாம் என்ற உரிமையை கருவுற்ற பெண்ணுக்கு வழங்குகிறது என்றனர். இந்த உரிமையானது முழுமையானது அல்ல என்றும் அரசு பெண்களின் உடல் நலனிலும் பேறு காலத்திற்கு முந்தைய நலனிலும் அக்கறையுடன் இருப்பதுடன் சமப்படுத்தி செயல்பட வேண்டுமெனவும் அறிவுறுத்தியது.  
'ரோ' வழக்கில் உச்ச நீதிமன்றத்தின் தீர்ப்பு அமெரிக்க வரலாற்றில் மிகவும் சர்ச்சைக்குரிய ஒன்றாகும். சட்ட சமூகத்தில் உள்ள சிலரால் "ரோ" கடுமையாக விமர்சிக்கப்பட்டார். கருக்கலைப்புக்கு எதிரான அரசியல்வாதிகளும், ஆர்வலர்களும் பல தசாப்தங்களாக இம்முடிவை முறியடிக்க முயன்றனர். 2022 சூன் 24 அன்று, அமெரிக்க உச்ச நீதிமன்றம் "டொப்சு எதிர் ஜாக்சன் மகளிர் சுகாதார அமைப்பு" வழக்கில் "ரோ"வை ரத்து செய்தது..
# மிதிம்னா

**மிதிம்னா** (*Mithymna*, (, சில சமயங்களில் *Methymna* என உச்சரிக்கப்படுகிறது) என்பது கிரேக்கத்தின் வடக்கு ஏஜியன், லெஸ்போஸ் தீவில் உள்ள ஒரு நகரம் மற்றும் முன்னாள் நகராட்சி ஆகும். 2019 உள்ளூர் அரசாங்க சீர்திருத்தத்தத்திற்கு பிறகு இது மேற்கு லெஸ்போஸ் நகராட்சியின் ஒரு பகுதியாகவும், அந்த நகராட்சியின் ஒரு அலகாகவும் ஆக்கப்பட்டது. 1919 க்கு முன், இதன் அதிகாரப்பூர்வ பெயர் Μόλυβος - **Molyvos** ; அந்த பெயர் பைசந்தியன் சகாப்தத்தின் முடிவில் இருந்து வருகிறது, ஆனால் இன்றும் பொதுவான பயன்பாட்டில் உள்ளது.
# மிதிம்னா

## நிலவியல்

இது இரேசோசுக்கு வடகிழக்கிலும், பிளோமாரிக்கு வடக்கிலும், மிட்டிலீனிக்கு வடமேற்கிலும் அமைந்துள்ளது.  
இந்த நகரமானது ( மக்கள் தொகை 1,399, 2011 கணக்கெடுப்பின்படி) தீவின் வடக்குப் பகுதியில் உள்ளது. இந்த நகரத்தில் இருந்து பிரபல கடற்கரை நகரமான பெட்டோ சுமார் 6 கி.மீ. தொலைவில் அமைந்துள்ளது. நகரத்தின் மிகவும் குறிப்பிடத்தக்க அம்சங்களில் ஒன்று நகரத்தின் நடுவில் உள்ள மலையில் உள்ள பழைய செனோலக் கோட்டை ஆகும். நகரின் அகோராவுக்கு செல்லும் சாலையில் அமைந்துள்ள மற்றும் பல வரலாற்று சிறப்பு மிக்க கடைகள், கஃபேக்கள், உணவகங்கள் போன்றவை சுற்றுலாப் பயணிகளிடையே பிரபலமானதாக உள்ளது.  
மிதிம்னாவின் நகராட்சி அலகு, தீவின் வடக்குப் பகுதியில் நகரத்திலிருந்து கிழக்கு நோக்கி நீண்டுள்ளது; இது 50.166 கி.மீ.² நிலப்பரப்பில் தீவின் மிகச்சிறிய நகராட்சி அலகு ஆகும். 2011 மக்கள் தொகை கணக்கெடுப்பின்படி இதன் மக்கள் தொகை 2,255 ஆகும். நகராட்சியின் யூனிட்டின் அடுத்த பெரிய நகரங்கள் அர்ஜென்னோஸ் (ம.தொ. 240) மற்றும் சைகாமினியா (207) ஆகும்.  
மோலிவோஸ் கடற்கரை லெஸ்போஸில் உள்ள நீலக் கொடி கடற்கரைகளில் ஒன்றாகும். கரையோரம் கூழாங்கற்களால் ஆனது, ஆனால் கடற்பரப்பு முற்றிலும் மென்மையான மணலைக் கொண்டுள்ளது. மேலும் கடலானது கணிசமான தொலைவுக்கு ஆழமற்றதாகவே உள்ளது. அகோரா மற்றும் கோட்டை கடற்கரையிலிருந்து தெரியும்.
# மிதிம்னா

## மாகாணம்

மிதிம்னா மாகாணம் லெஸ்போஸ் மாகாணங்களில் ஒன்றாகும். அந்தப் பிரதேசம் தற்போதைய நகராட்சி அலகுகளான மிதிம்னா, அஜியா பரஸ்கேவி, எரெசோஸ்-ஆண்டிசா, கல்லோனி, பெட்ரா ஆகியவற்றைக் கொண்டதாக ஒத்திருந்தது. இந்த மாகாணம் 2006 இல் ஒழிக்கப்பட்டது.
# மிதிம்னா

## வரலாற்று மக்கள் தொகை

| 1981 | 1,427 | - |  |
| --- | --- | --- | --- |
| 1991 | 1,333 | 2,359 |  |
| 2001 | 1,497 | 2,433 |  |
| 2011 | 1,399 | 2,255 | } |
# 0 (ஆண்டு)

ஆண்டு **0** அல்லது **சுழியம் ஆண்டு** (*year zero*) என்பது கிரெகொரியின் நாட்காட்டியில் (அல்லது அதன் முன்னோடியான யூலியன் நாட்காட்டியில்) ஆண்டுகளை எண்ணுவதற்கு பொதுவாகப் பயன்படுத்தப்படும் அனோ டொமினி (AD) ஆண்டு முறையில் பயன்பாட்டில் இல்லை. இந்த அமைப்பில், கிமு 1 ஆம் ஆண்டிற்குப் பின்னர் நேரடியாக கிபி 1 ஆண்டு பின்பற்றப்படுகிறது. இருப்பினும், வானியல் ஆண்டு எண் முறைமையிலும் (யூலியன் ஆண்டு கிமு 1 உடன் ஒத்துப்போகிறது), அனைத்து நாட்காட்டி எண் அமைப்புகளுக்கான பரிமாற்றத் தரநிலையான ஐஎஸ்ஓ 8601:2004 அமைப்பிலும் சுழியம் ஆண்டு உள்ளது. இங்கு ஆண்டு சுழியம் கிரெகொரியின் ஆண்டு கிமு 1 உடன் இணைகிறது; (பார்க்க: மாற்று அட்டவணை). பெரும்பாலான பௌத்த, இந்து நாட்காட்டிகளில் சுழியம் ஆண்டு உள்ளது.
# 0 (ஆண்டு)

## வானியல்

வானியலில், கிபி 1 மற்றும் அதற்குப் பின்னரான ஆண்டுகளுக்கு அனோ டொமினி குறியீட்டின் அதே எண்களை ஒதுக்குவது பொதுவானது, இது பொது ஊழிக் குறிப்பிற்கு எண்ணியல் ரீதியாக சமமானதாகும். ஆனால் கிபி 1 இற்கும் கிமு 1 இற்கும் இடையே உள்ள தொடர்ச்சியின்மை பழங்கால மற்றும் நவீன தேதிகளை ஒப்பிடுவதில் சிரமமாக உள்ளது. எனவே கிபி 1க்கு முந்தைய ஆண்டு 0 என்றும், 0க்கு முந்தைய ஆண்டு −1 என்றும் கொள்ளப்படுகின்றன.  
"AD", "BC", "CE" அல்லது "BCE" எழுத்துகள் வானியலில் தவிர்க்கப்பட்டுள்ளன. எனவே வரலாற்றுக் குறியீட்டில் கிமு 1 என்பது வானியல் குறிப்பில் 0 க்கு சமம், கிமு 2 என்பது −1 போன்றது. சில சமயங்களில் நேர்மறை ஆண்டுகள் + குறியால் குறிக்கப்படுகின்றன. 1740 ஆம் ஆண்டில் வானியலாளர் சாக் காசினி என்பவரால் இந்த ஆண்டு எண்ணிடல் குறியீடு அறிமுகப்படுத்தப்பட்டது.
# 0 (ஆண்டு)

## வானியல்

### வானியல் பயன்பாட்டின் வரலாறு

1627-இல், செருமானிய வானியலாளர் யோகான்னசு கெப்லர், தனது ருடால்பின் அட்டவணையில், முதன் முதலாக ஒரு வானியல் ஆண்டை ஆண்டு சுழியமாகப் பயன்படுத்தினார். அவர் அதை "கிறிஸ்டி" (*Christi*) எனப் பெயரிட்டு, சூரியன், சந்திரன் மற்றும் கோள்களின் "சராசரி இயக்கப்" பக்கங்களில் முறையே BC (கிமு, *Ante Christum*) என்றும் AD (கிபி, *Post Christum*) என்றும் பெயரிடப்பட்ட ஆண்டுகளுக்கு இடையில் செருகினார். 1702-இல், பிரெஞ்சு வானியலாளர் பிலிப் டி லா ஐர் என்பவர் தனது Tabulæ Astronomicæ நூலில் ஓர் ஆண்டை கிறிஸ்டம் *0* (Christum 0) என்று பெயரிட்டு, ante Christum (BC, கிமு) என்று பெயரிடப்பட்ட ஆண்டுகளின் முடிவிலும், post Christum (AD, கிபி) என்று பெயரிடப்பட்ட ஆண்டுகளுக்கு முன்பும் வைத்தார். இதன் மூலம் கெப்லரின் *கிறிஸ்டி*க்கு 0 என்ற எண்ணைச் சேர்த்தது.  
இறுதியாக, 1740-இல், பிரெஞ்சு வானியலாளர் சாக் காசினி (காசினி II) மூலம் இந்த மாற்றம் நிறைவு செய்யப்பட்டது, அவரே மரபுரீதியாக சுழிய ஆண்டைக் கண்டுபிடித்ததாகக் கருதப்படுகிறார். அவரது வானியல் ஆய்வு அட்டவணைகளில், ஆண்டை வெறுமனே 0 என்று பெயரிட்டு, அதனை avant Jesus-Christ (கிமு) என்று பெயரிடப்பட்ட ஆண்டுகளின் முடிவிலும், après Jesus-Christ (கிபி) எனப் பெயரிடப்பட்ட ஆண்டுகளுக்கு முன்பாகவும் வைத்தார்.
# 0 (ஆண்டு)

## வானியல்

### ஐ.எசு.ஓ 8601

ஐ.எசு.ஓ 8601:2004 (முன்னர் ISO 8601:2000, ஆனால் ISO 8601:1988 அல்ல) அதன் நாட்குறிப்பு அமைப்புகளில் வானியல் ஆண்டு எண்களை வெளிப்படையாகப் பயன்படுத்துகிறது. "அடிப்படை "ஆண்டு 0 க்கான வடிவம் நான்கு இலக்க வடிவமான 0000 ஆகும், இது வரலாற்று ஆண்டு கிமு 1 இற்கு சமமாகும். பல "விரிவாக்கப்பட்ட" −0000 மற்றும் +0000, அத்துடன் ஐந்து, ஆறு இலக்க எண் வடிவங்களும் சாத்தியமாகும். முந்தைய ஆண்டுகளும் எதிர்மறையான நான்கு-, ஐந்து- அல்லது ஆறு-இலக்க ஆண்டுகள் ஆகும், இவை சமமான கிமு ஆண்டை விட ஒன்று குறைவான தனி மதிப்பைக் கொண்டுள்ளன. எனவே -0001 = கிமு 2. ஐ.எசு.ஓ 646 (7-பிட் ASCII) எழுத்துக்கள் மட்டுமே ISO 8601 ஆல் அனுமதிக்கப்படுவதால், கழித்தல் குறியானது - ஆல் குறிக்கப்படுகிறது.
# 0 (ஆண்டு)

## தெற்காசிய நாட்காட்டிகள்

சாலிவாகன அல்லது கலியுகம் போன்ற இந்து, பௌத்த முறைகளில் பயன்படுத்தப்படும் பெரும்பாலான நாட்காட்டிகள் 0-ஆம் ஆண்டிலிருந்து தொடங்குகின்றன. இந்த நாட்காட்டிகள் உலகின் பிற பகுதிகளில் உள்ள (தற்போதைய ஆண்டுகளைப் பயன்படுத்தும்) பெரும்பாலான நாட்காட்டிகளைப் போலல்லாமல், கடந்த, காலாவதியான அல்லது முழுமையான ஆண்டுகளைப் பயன்படுத்துகின்றன.
# சாக் காசினி

**சாக் காசினி** (*Jacques Cassini*, 18 பெப்ரவரி 1677 – 16 ஏப்ரல் 1756) என்பவர் ஒரு பிரான்சிய வானியலாளரும், புகழ்பெற்ற இத்தாலிய வானியலாளர் ஜியோவன்னி டொமினிகோ காசினியின் மகனும் ஆவார்.  
காசினி பாரிசு வான்காணகத்தில் பிறந்தார். இவர் 17-ஆவது அகவையில் பிரெஞ்சு அறிவியல் கழகத்தில் இணைத்துக் கொள்ளப்பட்டார். 1696 இல் இலண்டன் அரச கழகத்தில் ஆய்வாளராக இணைந்து, 1706 இல் கணக்கியல் மேலாளரானார். 1712 இல் பாரிசு வான்காணகத்தில் தந்தையின் இடத்துக்கு நியமிக்கப்பட்டார். 1713 இல் 1713 இல் அவர் பாரிசு நெடுவரையை விரிவுபடுத்தி, டன்கிர்க்கில் இருந்து பெர்பிக்னன் வரை நெடுவரையின் வளைவை அளந்து, அதன் முடிவுகளை Traité de la grandeur et de laFigure de la Terre (1720) என்ற தலைப்பில் வெளியிட்டார். நெடுவரை வளைவின் அளவுக்கான அவரது இரண்டு தனித்தனிக் கணக்கீடுகள் புவியின் ஆரையை 6,375.937 கி.மீ., 6,371.860&nbsp;கி.மீ. ஆகத் தந்தன.  
இவர் 1740 இல் "வானியல் கூறுகள்" (*Eléments d'astronomie*) என்ற நூலையும், சனியின் செயற்கைக்கோள்கள் பற்றிய முதலாவது பட்டியலை வெளியிட்டார்.  
சிறுகோள் ஒன்று இவரது நினைவாக 24102 சாக்காசினி எனப் பெயரிடப்பட்டது.